ΓΡΑΠΤΗ ΕΡΩΤΗΣΗ E-0651/03

υποβολή: Erik Meijer (GUE/NGL) προς την Επιτροπή

(5 Μαρτίου 2003)

Θέμα: Μη εξετασθείσες ακόμη αιτήσεις για παρέμβαση κατά της μαζικής συλλογής αυγών σχοινίκλου στην ολλανδική επαρχία της Φρισσίας

1. Γνωρίζει η Επιτροπή ότι η ένωση Bond van Friese Vogelbeschermingswachten (BFVW) που έχειποβάλει αίτηση να μην καταργηθεί η σημερινή δυνατότητα συλλογής των αυγών σχοινίκλου στην ολλανδική επαρχία της Φρισσίας, δεν είναι καθόλου οργάνωση για την προστασία του περιβάλλοντος και ότι όλες οι μεγάλες οργανώσεις προστασίας της φύσης και του περιβάλλοντος καταδικάζουν τη μαζική συλλογή αυγών σχοινίκλου·

2. Γνωρίζει επίσης η Επιτροπή ότι είναι λάθος να μιλάμε για αυστηρό έλεγχο της συλλογής, δεδομένου ότι ο έλεγχος αυτός συνίσταται απλά και μόνο στην εκ μέρους της BFVW χορήγηση αδείας συλλογής σε οποιονδήποτε κάτοικο της Φρισσίας το ζητήσει·

3. Αντιλαμβάνεται η Επιτροπή ότι το δικαίωμα συλλογής των αυγών στη Φρισσία δεν είναι δυνατόν να θεωρηθεί ως αντιστάθμισμα που παρέχεται σε όσους συντηρούν τις φωλιές των πουλιών και τις προστατεύουν στο μέτρο του δυνατού κατά τη διάρκεια των αγροτικών εργασιών, δεδομένου ότι πολλοί το κάνουν αυτό και σε άλλες ολλανδικές επαρχίες όπου δεν ισχύει το δικαίωμα συλλογής·

4. Σε ποιες ενέργειες έχει προβεί η Επιτροπή όσον αφορά την καταγγελία αριθ. 4931 πουπέβαλε ηπηρεσία προστασίας της πανίδας στη Γενική Διεύθυνση Περιβάλλοντος, το 1999 και η οποία αφορά τη μαζική συλλογή αυγών στη Φρισσία·

5. Ποια συμπεράσματα συνάγει η Επιτροπή από την έρευνα που διεξήχθη στο πλαίσιο της προετοιμασίας διαδικασίας προσφυγής για παράβαση ενώπιον του Δικαστηρίου των Ευρωπαϊκών Κοινοτήτων και την οποία αναφέρει στην από 25ης Φεβρουαρίου 2002 απάντησή της στη γραπτή ερώτηση Ρ-0134/02(1), καθώς και από την εξέταση της απάντησης των ολλανδικών αρχών σχετικά με το θέμα·

6. Μπορεί να αναφέρει η Επιτροπή πότε προβλέπεται να περατωθεί η κινηθείσα διαδικασία, καθώς και κατά πόσο θα καταστεί σαφές εάν η Ευρωπαϊκή Ένωση θα επιτρέψει να συνεχισθεί η εν λόγω παραβίαση της οδηγίας για τα πτηνά, η οποία διαρκεί ήδη εδώ και 24 χρόνια·

(1) ΕΕ C 205 E της 29.8.2002, σελ. 76.

Κοινή απάντησητου κας Wallstrm εξ ονόματος της Επιτροπήςστις γραπτές ερωτήσεις E-0650/03 και E-0651/03

(4 Απριλίου 2003)

Η Επιτροπή είναι ενήμερη όσον αφορά την παραδοσιακή αφαίρεση αυγών του σχοίνικλου (βανέλλος ο λοφιοφόρος) από το φυσικό τους περιβάλλον, στην επαρχεία της Friesland, στις Κάτω Χώρες.

Ο σχοίνικλος, όπως και κάθε άλλο ευρωπαϊκό είδος πτηνού που ζει στο φυσικό του περιβάλλον, εμπίπτει στο πεδίο εφαρμογής της οδηγίας 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών (καλούμενης εν προκειμένω η οδηγία).

Το άρθρο 5 της οδηγίας απαγορεύει αυστηρά, μεταξύ άλλων, την αφαίρεση αυγών από τη φύση. Εξαιρέσεις από τη γενική αυτή απαγόρευση είναι δυνατή μόνο στο πλαίσιο του αυστηρού συστήματος παρεκκλίσεων που ορίζεται στο άρθρο 9 της οδηγίας, εφόσον δενπάρχει άλλη ικανοποιητική λύση, και μόνον για συγκεκριμένους λόγους.

Εις ό,τι αφορά το ζήτημα αυτό, βρίσκεται σε εξέλιξη διαδικασία επί παραβάσει. Η Επιτροπή εξέδωσε αιτιολογημένη γνώμη δυνάμει του άρθρου 226 της συνθήκης ΕΚ. Ελλείψει απαντήσεως στην αιτιολογημένη αυτή γνώμη, η Επιτροπή αποφάσισε να προσφύγει στο Ευρωπαϊκό Δικαστήριο στο Λουξεμβούργο. Λίγο αργότερο, οι αρχές των Κάτω Χωρών απήντησαν στην αιτιολογημένη γνώμη. Η απάντηση αυτή, καθώς και συμπληρωματική απάντηση του Ιανουαρίου 2003, όπως επίσης και οι πληροφορίες που παρελήφθησαν από τον ενάγοντα, εξετάζονται. Επιπλέον, στον βαθμό στον οποίο δεν έχουν ακόμηπεισέλθει στην επί παραβάσει διαδικασία, η Επιτροπή θα λάβει, στο πλαίσιο αυτό,πόψη τα στοιχεία που παραθέτει το Αξιότιμο Μέλος του Κοινοβουλίου.

Ανάλογα με την έκβαση της εκτίμησης όλων των ενεχόμενων στοιχείων, η Επιτροπή ενδέχεται να συμπεράνει ότι πληρούνται οι όροι του άρθρου 9 της οδηγίας, και ως εκ τούτου, να θέσει τηνπόθεση στο αρχείο. Ειδάλλως, η Επιτροπή θα μπορούσε να αποφασίσει να εφαρμόσει την προηγούμενη απόφασή της και να προσφύγει στο Ευρωπαϊκό Δικαστήριο.